На основу члана 14. ст. 3. и 4. Закона о извршењу буџета Републике Српске за 2015. годину (Службени гласник Републике Српске”, број 119/14), члана 82. став 2. Закона о републичкој управи (Службени гласник Републике Српске”, бр. 118/08, 11/09, 74/10, 86/10, 24/12 и 121/12) и Правилника о критеријумима и условима за финансирање и суфинансирање пројеката и активности у области подршке породици (“Службени гласник Републике Српске”, број 29/15), Министарство породице, омладине и спорта р а с п и с у ј е

**К О Н К У Р С**

**за финансирање и суфинансирање пројеката и активности у области подршке породици**

Министарство породице, омладине и спорта у складу са Правилником о критеријумима и условима за финансирање и суфинансирање пројеката и активности у области подршке породици (“Службени гласник Републике Српске”, број 29/15) финансира односно суфинансира пројекте и активности владиног и невладиног сектора и то са позиција 481300 – Трансфери удружењима и организацијама за афирмацију породице и 415200 – Текући грантови непрофитним удружењима и организацијама за афирмацију породице.

1. ПРАВО УЧЕШЋА НА КОНКУРСУ

Пројекти и активности у области подршке породици могу бити предложени од стране регистрованог правног лица на територији Републике Српске, који својим радом доприносе стварању и побољшању услова за развој здравих породица, промовишу породичне вриједности и одговорно родитељство, доприносе борби против насиља у породици, развијају програме и учествују у обуци стручњака који раде са дјецом, младимa и породицама ради подизања квалитета породичног живота, доприносе стварању услова за повећање наталитета, бригу о старима те других мјера за унапређење демографске политике у Републици Српској. Подносилац захтјева за финансирање и суфинансирање пројеката и активности у области подршке породици мора доставити и доказ о реализацији најмање једног пројекта/активности из области које се финансирају и суфинансирају по овом конкурсу.

На конкурсу не могу учествовати физичка лица (појединци).

1. НАМЈЕНА И ИЗНОС РАСПОЛОЖИВИХ СРЕДСТАВА

Пријављени пројекти и активности треба да се односе на сљедеће тематске области:

а) да су од општег интереса за Републику и јединицу локалне самоуправе,

б) доприносе развоју породице и подизању квалитета породичног живота,

в) промовишу породичне вриједности и одговорно родитељство,

г) доприносе повећању наталитета у Републици,

д) доприносе спречавању насиља у породици и збрињавању жртава насиља у

породици,

ђ) развијају програме и учествују у обуци стручњака који раде са дјецом,

е) доприносе бризи о старима.

Расподјела буџетских средстава врши се за финансирање и суфинансирање:

1. пројеката и активности удружења и организација за афирмацију породице до 3.000,00 КМ

б) пројеката и активности непрофитних удружења и организација за афирмацију породице до 3.000,00 КМ.

1. КРИТЕРИЈУМИ КОНКУРСА

Оцјењивање и вредновање пријава по конкурсу врши се на основу сљедећих критеријума:

а) допринос пројеката и активности у промоцији развоја породице и породичних вриједности, те подизању квалитета породичног живота,

б) допринос пројеката и активности на стварање услова за подизање наталитета,

в) допринос пројеката и активности здравственој, социјалној, васпитној и образовној компоненти,

г) допринос пројеката и активности заштити од насиља у породици,

д) усмјереност ефеката пројектних активности према рјешавању проблема који су од интереса за већи број грађана, односно самих породица и младих,

ђ) властито учешће у финансирању, односно суфинансирању од стране међународних и других донатора или јединица локалне самоуправе,

е) квалитет пројектне пријаве,

ж) допринос бризи о старима.

1. НАЧИН ПОДНОШЕЊА ПРИЈАВА

Пријава на конкурс подноси се у једном примјерку, искључиво на прописаном обрасцу који се може преузети на Интернет страници Министарства породице, омладине и спорта: [www.vladars.net](http://www.vladars.net)> Министарства > Министарство породице, омладине и спорта > конкурс > Образац за подношење захтјева за финансирање и суфинансирање пројеката и активности у области подршке породици. Уз образац као прилог обавезно доставити овјерене копије сљедећих докумената:

- Пројекат/активност,

- Статут,

- Рјешење о упису удружења/организације у судски регистар,

- Доказ о реализацији пројекта/активности из области које се финансирају и суфинансирају по овом конкурсу,

- Јединствени идентификациони број (ЈИБ),

- Уговор са банком о отварању рачуна.

Попуњени образац са прилозима потребно је доставити (искључиво) на адресу:

**Влада Републике Српске**

**Министарство породице, омладине и спорта**

**Трг Републике Српске 1**

**78000 Бања Лука**

**Под назнаком: “За финансирање и суфинансирање пројеката и активности у области подршке породици“**

Неблаговремене и непотпуне пријаве, те пријаве које нису поднијете на прописаном обрасцу и са прилозима, као и пријаве које нису предмет конкурса, неће се разматрати.

1. КОМИСИЈА
2. Комисија за расподјелу средстава у области подршке породици разматра пристигле пријаве у складу са чланом 11. и чланом 12. Правилника о критеријумима и условима за финансирање и суфинансирање пројеката и активности у области подршке породици (“Службени гласник Републике Српске”, број 29/15).
3. Комисија је дужна да у року од 15 дана од дана завршетка конкурса достави министру извјештај у писаној форми са приједлогом и образложењем вреднованих пројеката и активности. Министар доноси рјешење о одобравању средстава за финансирање и суфинансирање пројеката и активности након спроведеног конкурса, у складу са расположивим средствима.
4. РОК ЗА ПОДНОШЕЊЕ ПРИЈАВА НА КОНКУРС

Крајњи рок за подношење пријава је 21 дан од дана објављивања конкурса. Конкурс се објављује у јавним гласилима и на интернет страници Министарства породице, омладине и спорта: [www.vladars.net](http://www.vladars.net)> Министарства > Министарство породице, омладине и спорта > конкурси.

Корисници средстава дужни су да на прописаном обрасцу доставе финансијски и наративни извјештај о намјенском утрошку средстава. Начин утрошка додјељених средстава и достављање извјештаја о томе представља један од мјерила за поновно учешће у расподјели.

Oдобрена средства биће исплаћена до 31.12.2015. године, у складу са расположивим средствима у буџету. Министарство породице, омладине и спорта задржава право да измјени износ одобрених средстава у случају ребаланса Буџета Републике Српске у 2015. години.

Резултати конкурса биће објављени на интернет страници Министарства породице, омладине и спорта: [www.vladars.net](http://www.vladars.net)> Министарства > Министарство породице, омладине и спорта.

Све додатне информације по овом конкурсу можете добити на сљедеће телефоне 051/338-309 и 051/338-316

Број: 20.05/401-2065/15 М И Н И С Т Р И Ц А

Дана: 04.09.2015. године

Др Јасмина Давидовић